I CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22242)
  + [Valencià](/va/acuerdo/22378)






Selector de idioma

Leer

* [Español](/es/acuerdo/22048)
* [Valencià](/va/acuerdo/22943)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





I CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT[Butlletí Oficial Universitat d'Alacant](/ca/Publicacion)
=============================================================================================================================================

Secretaria General

Butlletí Oficial Universitat d'Alacant





I CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT

Data d'aprovació
:   10/02/2022

Data de publicació
:   16/02/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/22040)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22407)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22493)
  + [Compartir acuerdo en 

    X](https://twitter.com/intent/tweet?via=UA_Universidad&text=I CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT&url=https://www.boua.ua.es/va/acuerdo/22747)

**Títol:** I CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 10 de febrer de 2022

I CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT

BASES

PRIMERA. OBJECTE

La Plataforma InteractUA de joves artistes i creadors de la Universitat d'Alacant és un espai de trobada i promoció de l'alumnat de la Universitat d'Alacant que practica alguna disciplina artística.

El concurs de poesia pretén ser un aparador de les creacions més innovadores, i donar suport al talent creatiu i artístic de l'alumnat de la nostra Universitat.

A través d'aquesta concurs se seleccionaran diferents propostes literàries en format de textos poètics per a la participació en el Recital de Poesia Jove de la Plataforma InteractUA del Dia de la Poesia de l'any 2022.

Aquesta convocatòria es realitza en execució del Pla estratègic de subvencions de la Universitat d'Alacant, amb vigència 2021-2023.

SEGONA. PARTICIPANTS I INSCRIPCIÓ

Podran participar-hi estudiants que durant el curs 2021-2022 estiguen matriculats/des en la Universitat d'Alacant i formen part de la Plataforma InteractUA.

Els textos presentats al concurs s'adequaran a les característiques següents:

* La temàtica és lliure.
* S'acceptaran textos en castellà, valencià i anglès. En els poemes s'acceptarà tant de vers rimat, vers lliure o poesia en prosa, i el poema o el conjunt de poemes serà d'un màxim de 25 versos i, en el cas de poemes en prosa, d'un màxim de 25 línies.

No s'admetran aquelles participacions que no complisquen els requisits establits en aquestes bases.

Així mateix, podran ser exclosos aquells poemes que resulten ofensius, discriminatoris o generen sospites de plagi. En aquest últim cas, la responsabilitat serà única i exclusivament de la persona participant.

TERCERA. PRESENTACIÓ DE CANDIDATURES

Les inscripcions es faran a través del qüestionari d'UACloud següent:

<https://cultura.ua.es/en/interactua/interactua.html>

En aquest formulari, a més del títol de l'obra que es presenta, s'adjuntaran dos documents en PDF, un amb l'obra i un altre document amb les dades de la persona autora (nom i cognoms, document d'identitat, estudis que cursa en la UA, breu descripció de la seua trajectòria en l'escriptura), i els dos documents amb el títol de l'obra presentada.

El termini d'inscripció començarà el dia 16 de febrer i finalitzarà el 9 de març de 2022, a les 23.59 h.

QUARTA. PREMIS

De totes les propostes rebudes, se seleccionaran fins a un màxim de 10 obres per a participar en el Recital de Poesia Jove de la Plataforma InteractUA del Dia de la Poesia, juntament amb el concert de la rapera alacantina Yaike, que tindrà lloc el 21 de març de 2022 en el Racó dels Poetes del campus de la Universitat d'Alacant.

D'eixos 10 seleccionats, es triarà les tres persones guanyadores dels premis en metàl·lic, amb 100 € per a cadascuna de les següents categories:

* Text poètic en castellà
* Text poètic en valencià
* Text poètic en anglès

Es podran declarar deserts els premis d'alguna de les categories.

Els resultats seran publicats en la pàgina web de la convocatòria el 15 de març i el lliurament de premis de les peces guanyadores es farà en el recital el 21 de març per part de la vicerectora de Cultura, Esport i Extensió Universitària.

CINQUENA. JURAT

Les obres rebudes seran valorades per un jurat format per:

* Secretaria. Virginia Carrión. Servei de Cultura
* Rosa Cuadrado. Poeta.
* Ximo Quiles. Servei de Cultura..
* Raquel Rocamora. Departament de Filologia Espanyola i Lingüística General.

SISENA. CRITERIS DE VALORACIÓ

Els criteris amb els quals es valoraran les obres presentades seran els següents:

* Adequació a les característiques expressades en la base segona.
* Originalitat
* Connexió i coherència entre forma i contingut
* Criteris estilístics com ritme, musicalitat, profunditat, capacitat de suggeriment, utilització de recursos poètics i utilització singular del llenguatge.

SETENA. PUBLICACIONS

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça  web <https://cultura.ua.es/interactua>, que substitueix la notificació a les persones interessades i té els mateixos efectes.

VUITENA. ACCEPTACIÓ DE LES BASES

La participació en aquesta convocatòria implica l'acceptació de les bases, que podran ser interpretades per la comissió i pel Vicerectorat de Cultura, Esport i Extensió Universitària en els aspectes no previstos inicialment.

NOVENA. MARC LEGAL I PRESSUPOSTARI

La dotació econòmica per a aquesta convocatòria es troba consignada en la clau orgànica capítol 4 del centre de despesa del Servei de Cultura 32.51.1J.58.29. La dotació màxima per al curs 2021/2022 és de 300 €. L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà a allò que disposa la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

DESENA. CESSIÓ EN EXCLUSIVA

El/les autors/es que opten als premis cediran, en exclusiva, els drets d'explotació de les obres.

Els drets d'explotació de l'obra que se cedeixen són els de reproducció, distribució, comunicació pública i transformació, en qualsevol de les modalitats d'explotació existents i conegudes el dia de la publicació d'aquestes bases.

ONZENA. PROTECCIÓ DE DADES

De conformitat amb el que disposa la legislació vigent en matèria de protecció de dades, es comunica que la Universitat d'Alacant tractarà les dades aportades en aquesta sol·licitud, com també aquelles contingudes en la documentació que l'acompanye, amb la finalitat de gestionar la participació en la convocatòria com a aspirant a la beca de col·laboració. La legitimació d'aquest tractament es basa en el consentiment de la persona interessada. En el cas que la persona sol·licitant siga seleccionada i formalitze la col·laboració amb la Universitat, les seues dades podran ser cedides a altres entitats per a l'organització d'esdeveniments relacionats amb la beca.

S'informa que es poden exercir els drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica (<https://seuelectronica.ua.es>). Es pot consultar la informació addicional i detallada sobre protecció de dades, drets i la política de privacitat de la Universitat d'Alacant en el següent enllaç: <https://seuelectronica.ua.es/es/privacidad.html>.

MÉS INFORMACIÓ

[kzubkmdvgy@pn.og](mailto:fehlvvvuts@op.pl)

965 90 34 00 (ext. 2795)

DOTZENA. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que es disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 10 de febrer de 2022

La rectora,

PD de signatura, la vicerectora de Cultura, Esport i Extensió Universitària

(resolució de 22 de decembre de 2020)

Catalina Iliescu Gheorghiu





[Carretera Sant Vicent del Raspeig s/n  
03325 Sant Vicent del Raspeig - Alacant  
 Tel. 90 473 3813 - Fax 56 879 7137](https://www.google.es/maps/@25.594547,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12942&trk=tyah&trkInfo=tarId%3O3860118846838%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)